**VÝZVA NA PREDLOŽENIE PONUKY** **č.6**v rámci zriadeného DNS s názvom Nákup výpočtovej techniky a príslušenstva pre Ekonomickú univerzitu v Bratislave  
(v súlade s § 58-61 zákona č. 343/2015 Z. z. o verejnom obstarávaní   
a o zmene a doplnení niektorých zákonov )

**Všetky podmienky zadávania zákazky sú podrobne opísané v prílohe č.1 tejto Výzvy, ktorý má názov:**

**Súťažné podklady k výzve v rámci zriadeného dynamického nákupného systému (ďalej len „DNS)**

**Príloha č. 1 k Výzve č. 6 v rámci zriadeného DNS**

**SÚŤAŽNÉ PODKLADY K ZRIADENIU DYNAMICKÉHO NÁKUPNÉHO SYSTÉMU**„Nákup výpočtovej techniky a príslušenstva pre Ekonomickú univerzitu v Bratislave“

Verejné obstarávanie realizované postupom zadávania zákazky podľa § 58 až 61 zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení   
neskorších predpisov (ďalej len „ZVO“), výzva v rámci zriadeného dynamického nákupného   
systému s predmetom „Nákup výpočtovej techniky a príslušenstva pre Ekonomickú univerzitu v Bratislave“.   
  
  
  
  
  
  
  
  
**Súťažné podklady k výzve č. 6  
v rámci zriadeného dynamického nákupného   
systému (ďalej len „DNS)**

**Názov predmetu zákazky výzva č. 6**

**„Nákup tlačiarní a s tým súvisiace služby“**

Bratislava 08.02.2022

**POKYNY NA VYPRACOVANIE PONUKY A VŠEOBECNÉ INFORMÁCIE**

**IDENTIFIKÁCIA VEREJNÉHO OBSTARÁVATEĽA**

Názov organizácie: Ekonomická univerzita v Bratislave

Zastúpený: prof. Ing. Ferdinand Daňo, PhD., rektor

Sídlo organizácie: Dolnozemská cesta č. 1, 852 35 Bratislava

IČO: 00399957

Kontaktná osoba: Anna Národová

Telefón: +421 267295147

E-mail: anna.narodova@euba.sk

Adresa stránky, kde je možný prístup k dokumentácii: <https://www.euba.sk/verejnost/verejne-obstaravanie/dokumenty-k-nadlitmitnym-zakazkam/2232-dynamicky-nakupny-system-vypoctova-technika>

Adresa stránky na ktorej budú zverejňované vysvetlenia k výzve (príslušná zákazka -

Nákup výpočtovej techniky a príslušenstva pre Ekonomickú univerzitu v Bratislave **-**DNS): <https://www.uvo.gov.sk/vyhladavanie-profilov/zakazky/1068>

**1. Predmet zákazky**

Predmet zákazky: dodávka bežne dostupných tovarov, ktorými je nákup tlačiarní a s tým súvisiace služby.

Predpokladaná hodnota zákazky v zriadenom DNS (tejto výzvy) bez DPH: 4 987,50 EUR bez DPH.

Číselný kód tovaru zo Spoločného slovníka obstarávania (CPV): 30200000-1

Podrobnosti sú uvedené v prílohe č. 2 – Opis predmetu zákazky, týchto súťažných podkladov.

Lehota dodania: 30 dní odo dňa nadobudnutia účinnosti zmluvy.

**2.Komplexnosť dodávky**

Zaradený záujemca predloží ponuku na celý predmet výzvy tak, ako je definovaný v týchto súťažných podkladoch.

Variantné riešenia sa neumožňujú predložiť.

Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené.

**3. Typ zmluvy**

Výsledkom zadávania zákazky je uzavretie kúpnej zmluvy v zmysle §409 a nasledujúcich zákona č. 513/1991 Obchodného zákonníka v znení neskorších predpisov.

**4. Zdroj finančných prostriedkov**

Predmet zákazky bude financovaný z prostriedkov verejného obstarávateľa.

**5. Podmienky predloženia ponuky**

Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk, podľa požiadaviek uvedených v týchto súťažných podkladoch.

Ponuka je vyhotovená elektronicky v zmysle §49 ods. 1 písm. a) ZVO a vložená do IS EVO.

V predloženej ponuke prostredníctvom systému IS EVO musia byť pripojené požadované naskenované doklady (doporučený formát „PDF“).

V prípade, že zaradený záujemca predloží listinnú ponuku, verejný obstarávateľ na ňu nebude prihliadať.

Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom, bez určovania svojich osobitných podmienok.

Ponuku môžu predložiť zaradení záujemcovia (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne).

V prípade, že je zaradeným záujemcom skupina, takýto zaradený záujemca je povinný predložiť doklad podpísaný o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS.

V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Zaradený záujemca môže predložiť iba jednu ponuku. Zaradený záujemca nemôže byť v tom istom postupe zadávania zákazky (v konkrétnej výzve) členom skupiny dodávateľov, ktorá predkladá ponuku. Verejný obstarávateľ vylúči zaradeného záujemcu, ktorý je súčasne členom skupiny dodávateľov.

**6. Jazyk ponuky**

Zaradený záujemca predkladá ponuku v slovenskom alebo českom jazyku.

Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka (slovenského jazyka); to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

Ponuka musí byť predložená v čitateľnej a reprodukovateľnej podobe.

**7.Predkladanie a obsah ponuky**

Ponuky sa budú predkladať elektronicky v zmysle §49 ods. 1 písm. a) ZVO, do systému EVO umiestnenom na webovej stránke Úradu pre Verejné obstarávanie na adrese <https://www.uvo.gov.sk/>

Predkladanie ponúk je umožnené iba autentifikovaným zaradeným záujemcom do daného zriadeného DNS. Zaradený záujemca sa prihlasuje do systému pomocou eID alebo svojich hesiel, ktoré nadobudol v rámci autentifikačného procesu.

Zaradeným záujemcom navrhovaná celková cena verejného obstarávania musí byť uvedená na dve desatinné miesta v eur s DPH a vložená do systému EVO. V predloženej ponuke prostredníctvom systému EVO musia byť pripojené požadované naskenované doklady a dokumenty tvoriace obsah ponuky, požadované v týchto súťažných podkladoch, ktoré musia byť k termínu predloženia ponuky platné a aktuálne.

Ponuka bude obsahovať:

* titulný list, v ktorom musí byť uvedené meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ so zaradeným záujemcom komunikovať, obchodné meno zaradeného záujemcu a označenie súťaže,
* návrh plnenia predmetu zákazky a podrobnú cenovú kalkuláciu tovaru podľa Prílohy č. 1 návrhu Kúpnej zmluvy, a to vo formáte PDF a vo formáte XLSX, pričom jednotkové ceny ako aj celková cena v EUR s DPH budú zaokrúhlené na 2 desatinné miesta,
* vyplnený a podpísaný návrh na plnenie kritéria predmetu zákazky podľa Prílohy č. 3 týchto súťažných podkladov,
* zmluva s prílohami, podpísaná štatutárnym zástupcom alebo osobou oprávnenou konať za zaradeného záujemcu nahratú vo formáte pdf (Príloha č. 4).

**8. Lehota na predkladanie ponúk**

Ponuka musí byť doručená do 16.02.2022 do 9.00 hod.

Verejný obstarávateľ odporúča záujemcom/uchádzačom predložiť ponuku v dostatočnom časovom predstihu pred uplynutím lehoty na predkladanie ponúk.

**9.Platnosť (viazanosť) ponuky**

Viazanosť ponúk je do 31.05.2022.

V prípade potreby, vyplývajúcej z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

**10.Zábezpeka ponuky**

Zábezpeka ponuky sa nevyžaduje.

**11.Doplnenie, zmena a odvolanie ponuky**

Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie IS EVO v primeranej lehote pred uplynutím lehoty na predkladanie ponúk.

**12. Náklady na ponuku**

Všetky výdavky spojené s prípravou a predložením ponuky znáša zaradený záujemca/uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

**13. Variantné riešenia**

Neumožňuje sa predložiť. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

**14.Predkladanie žiadosti o súťažné podklady**

Zaradený záujemca nebude žiadať o súťažné podklady.

Verejný obstarávateľ vyhlasuje jednotlivé zákazky odoslaním výzvy na predkladanie ponúk všetkým zaradeným záujemcom naraz (zabezpečuje IS EVO).

Všetky vysvetlenia a prípadné úpravy budú tiež zverejnené v IS EVO.

**15.Podmienky zrušenia použitého postupu zadávania zákazky**

Verejný obstarávateľ môže zrušiť postup zadávania zákazky podľa ustanovení ZVO.

Verejný obstarávateľ si vyhradzuje právo zrušiť postup zadávania zákazky, ak cena za celý predmet zákazky bude vyššia ako predpokladaná hodnota zákazky.

**16. Komunikácia**

Komunikácia medzi verejným obstarávateľom a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov uvedených v ponuke a zaručia ochranu dôverných a osobných údajov uvedených v týchto dokumentoch.

Verejný obstarávateľ pri zadávaní zákazky stanovuje elektronickú komunikáciu v zmysle   
§ 20 ods. 1 zákona o VO, ktorá sa realizuje prostredníctvom systému elektronického verejného obstarávania IS EVO – <https://www.uvo.gov.sk/portal-systemu-evo-5f5.html>.

Komunikácia, výmena a uchovávanie informácií sa uskutočňuje spôsobom, ktorý zabezpečí integritu a zachovanie dôvernosti údajov uvedených v ponuke. Obsah ponúk možno sprístupniť a preskúmavať až po uplynutí lehoty určenej na ich predloženie (§ 20 ods. 18 zákona o VO).

V zmysle príručky je potrebné pri práci v systéme IS EVO používať nasledovné technické vybavenie:

* Pripojenie na internet

Podporovaní prehliadače:

* Microsoft Internet Explorer verzia 11 alebo vyššia,
* Microsoft Edge verzia 40 alebo vyššia
* Mozilla Firefox verzia 57 alebo vyššia,
* GoogleChrome verzia 60 alebo vyššia,
* Safari verzia 12 alebo vyššia,
* Opera verzia 50 alebo vyššia.

**17. Vysvetlenie súťažných podkladov/výzvy**

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie budú všetky informácie k danej zákazke vždy k dispozícii.

V prípade nejasností alebo potreby objasnenia požiadaviek uvedených v súťažných podkladoch a/alebo v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom IS EVO o ich vysvetlenie.

Verejný obstarávateľ poskytuje vysvetlenie informácii potrebných na vypracovanie ponuky všetkým zaradeným záujemcom, ktorí sú mu známi prostredníctvom IS EVO.

Podania a dokumenty súvisiace s uplatnením revíznych postupov sú medzi verejným obstarávateľom a záujemcami/zaradenými záujemcami/uchádzačmi doručované prostredníctvom IS EVO.

Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle §170 ods. 8 b) ZVO.

Odpoveď na žiadosť o vysvetlenie bude uverejnená vo webovej aplikácií IS EVO pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií IS EVO. Verejný obstarávateľ o jeho uverejnení odošle správu všetkým známym záujemcom v deň uverejnenia.

Verejný obstarávateľ primerane predĺži lehotu na predkladanie ponúk, ak:

* vysvetlenie informácii na vypracovanie ponuky nie je poskytnuté v lehote podľa tohto bodu aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky vykoná podstatnú zmenu.

Verejný obstarávateľ, ak je to nevyhnutné môže doplniť informácie uvedené v súťažných podkladoch kedykoľvek počas lehoty na predkladanie ponúk v rámci zriadeného DNS.

**18. Spôsob určenia ceny**

Cena za predmet zákazky musí byť stanovená v zmysle zákona NR SR č. 18/1996 Z. z. o cenách, v platnom znení a vyhlášky MF SR č.87/1996 Z. z., ktorou sa tento vykonáva.

Uchádzač bude v ponuke predkladanej v rámci DNS uvádzať celkovú cenu celého predmetu zákazky, t. j. cenu vrátane odplaty za akékoľvek súvisiace náklady tak, ako je uvedené v tejto výzve na predkladanie ponúk a obchodných podmienkach obsiahnutých v kúpnej zmluve, ktorej návrh je Prílohou č. 4 týchto súťažných podkladov.

Základnou zásadou posudzovania cien ponúknutých uchádzačmi bude posudzovanie konečnej ceny, ktorú by verejný obstarávateľ bol povinný zaplatiť uchádzačovi v prípade úspechu jeho ponuky v súlade s platným právnym režimom upravujúcim akékoľvek dane a poplatky vzťahujúce sa na obstaranie predmetu zákazky.

Povinnosťou uchádzača je dôsledne preskúmať celý obsah súťažných podkladov, výzvy na predkladanie ponúk a návrhu zmluvy, a na základe ich obsahu stanoviť cenu za uskutočnenie predmetu zákazky. Uchádzač je vo svojej ponuke povinný zohľadniť všetko, čo je nevyhnutné na úplné a riadne plnenie svojich záväzkov zo zmluvy, pričom do svojich ponukových cien zahrnie všetky náklady spojené s plnením predmetu zákazky. Cena musí zahŕňať všetky ekonomicky odôvodnené náklady uchádzača na predmet zákazky v rozsahu a za podmienok uvedených v zmluve a primeraný zisk.

Uchádzač bude v návrhu na plnenie kritérií uvádzať celkovú cenu vrátane dane z pridanej hodnoty (ďalej len DPH) podľa všeobecne záväzných právnych predpisov. Pri vypĺňaní jednotlivých položiek návrhu na plnenie kritérií uchádzač uvedie cenu bez DPH, sadzbu DPH a cenu vrátane DPH.

Uchádzač uvedie, či je alebo nie je registrovaným platiteľom DPH v Slovenskej republike.

Ak je uchádzač platiteľom dane z pridanej hodnoty, navrhovanú jednotkovú cenu v EUR s DPH a návrh na zmluvnú cenu celkom v EUR s DPH (súčet súčinu jednotkových cien v EUR s DPH a požadovaného množstva) uvedie zaokrúhlenú podľa matematických pravidiel na dve desatinné miesta tak, ako je uvedené v Prílohe č.3. Návrh na plnenie kritérií týchto súťažných podkladov. Ak uchádzač nie je platiteľom DPH, uvedie navrhovanú jednotkovú cenu v EUR ako celkovú jednotkovú cenu zaokrúhlenú podľa matematických pravidiel na dve desatinné miesta a návrh na zmluvnú cenu celkom v EUR (súčet súčinu jednotkových cien v EUR a požadovaného množstva). Na skutočnosť, že nie je platiteľom DPH, upozorní. Zaokrúhľovanie jednotkových cien a teda aj celkových cien sa uskutoční podľa matematických pravidiel na dve desatinné miesta.

Ak je uchádzač identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento uchádzač nebude pri plnení Zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z.z. a cenu vrátane DPH.

**19. Otváranie ponúk (k tejto výzve)**

Otváranie ponúk sa uskutoční elektronicky dňa 16.02.2022 o 9.30hod. v mieste sídla verejného obstarávateľa – Ekonomická univerzita v Bratislave, Dolnozemská cesta č. 1, 852 35 Bratislava.

Otváranie ponúk bude v súlade s §54 ods. 3 ZVO neverejné.

**20. Vyhodnotenie ponúk**

Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky podľa §53 ZVO.

Komunikácia medzi uchádzačom/uchádzačmi a verejným obstarávateľom/komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom IS EVO.

Uchádzač musí písomné vysvetlenie/doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systéme EVO.

Verejný obstarávateľ bezodkladne prostredníctvom systému EVO upovedomí uchádzača, že bol vylúčený, alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

Súčasťou procesu vyhodnocovania ponúk bude aj elektronická aukcia. Podrobnosti o priebehu elektronickej aukcie budú uvedené vo výzve na účasť v elektronickej aukcii.

Elektronická aukcia bude realizovaná v certifikovanom systéme na uskutočnenie elektronickej aukcie, ktorý je súčasťou systému IS EVO na: <https://www.uvo.gov.sk/portal-systemu-evo-5f5.html>.

Po vyhodnotení ponúk verejný obstarávateľ použije typ otvorenej elektronickej aukcie na najnižšiu cenu.

Na účasť v elektronickej aukcii verejný obstarávateľ vyzve elektronickými prostriedkami súčasne všetkých uchádzačov, ktorých ponuky neboli vylúčené a spĺňajú určené podmienky a požiadavky. Vo výzve na účasť v elektronickej aukcii verejný obstarávateľ uvedie podrobné informácie týkajúce sa elektronickej aukcie podľa §54 ods. 7 ZVO.

Východiskom elektronickej aukcie v rámci daného predmetu zákazky sú ceny, ktoré sú uvedené v ponukách predložených v systéme EVO.

Nové ceny predložené v elektronickej aukcii po jej skončení budú považované za konečné, teda za ceny s DPH.

Výsledkom elektronickej aukcie bude zostavenie objektívneho poradia ponúk automatizovaným vyhodnotením.

Poradie ponúk za príslušný predmet zákazky po elektronickej aukcii bude zostavené nasledovne:

* na prvom mieste sa umiestni uchádzač, ktorý v elektronickej aukcii ponúkal najnižšiu cenu, jeho ponuka bude úspešná,
* ponuka s druhou najnižšou cenou bude označená ako druhá v poradí atď., tieto ponuky budú identifikované ako neúspešné.

Po ukončení elektronickej aukcie úspešný uchádzač rozpíše jednotkové ceny za jednotlivé položky do Prílohy č. 1  Kúpnej zmluvy a zašle ju podpísanú verejnému obstarávateľovi do 3 pracovných dni prostredníctvom IS EVO.***Ceny jednotlivých položiek môžu byť rovnaké, alebo nižšie, nie však vyššie oproti cenám predloženým v prvotných ponukách.***

Elektronická aukcia:

Kritériom hodnotenia ponúk je: najnižšia cena za celý predmet zákazky v EUR s DPH.

Po úvodnom vyhodnotení ponúk budú uchádzači vyzvaní (prostredníctvom notifikačného e-mailu) k   
účasti na EA. Predmetný e-mail im bude zaslaný najneskôr dva pracovné dni pred spustením EA, a to na   
e-mailovú adresu, ktorú uchádzači uvedú do registračného formulára pri svojej registrácii do systému   
EVO.   
Uchádzači postupujú podľa inštrukcií uvedených v pozvánke a v súlade s pokynmi uvedenými vo výzve na účasť v elektronickej aukcii.   
Systém EVO zobrazí formulár príslušnej EA a súvisiace informácie. Uchádzač si je povinný dôsledne preštudovať   
informácie o podmienkach EA, postupovať v súlade s príručkami a odporúčaniami pre systém EVO zverejnenými na stránke <https://www.uvo.gov.sk/viac-o-is-evo/prirucky-5f7.html>

Pre predkladanie cenových ponúk v rámci EA a ich vyhodnocovanie v EA sa stanovuje:   
a) Minimálny krok zníženia: 1,00 €   
b) Maximálny krok zníženia zadanej hodnoty: neuplatňuje sa   
c) Počet desatinných miest: 2   
d) nastavenie počtu úspešných (očakávaných ) víťazov: 1   
e) bude sa jednať o otvorený typ e-aukcie, ktorý bude definovaný názvom zákazky   
f) zobraziť hodnoty najlepšej ponuky: áno - počas celého konania e-aukcie bude uchádzačovi zobrazené jeho relatívne  
 umiestnenie/postavenie – uplatnené   
g) vstupné hodnoty uchádzačov sú záväzné   
  
Podmienky skončenia EA uvedie verejný obstarávateľ vo výzve na účasť v elektronickej aukcii podľa § 54 ods. 11 písm. b) zákona o verejnom obstarávaní. Po ukončení EA, systém vykoná výsledné vyhodnotenie ponúk v súlade s vopred   
stanovenými hodnotiacimi mechanizmami. Lehoty na ukončenie EA určuje verejný obstarávateľ podľa §54 ods. 11 písm. b) nasledovne:   
Základný čas EA je 20 min. Aukčné kolo bude ukončené, ak nedôjde k jeho predlžovaniu, uplynutím základného časového limitu 20 min. To znamená, že EA bude ukončená, ak na základe Výzvy nedostane vyhlasovateľ, v lehote 20  
min. žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich bodoch.   
Koniec EA sa môže predĺžiť v prípade platného predloženia nových cien v povolenom rozsahu (teda pri zmene ceny)  
v posledných dvoch minútach trvania základného času EA vždy o ďalšie dve minúty (tzn. k času, kedy došlo predĺženiu sa pridajú celé 2 min.).   
Počet predĺžení nie je limitovaný.

Verejný obstarávateľ nie je povinný použiť elektronickú aukciu, ak by sa aukcie zúčastnil len jeden uchádzač.

**21. Kritéria na vyhodnotenie ponúk a pravidlá ich uplatnenia**

Jediným kritériom na vyhodnotenie ponúk uchádzačov je najnižšia cena za celý predmet zákazky v EUR s DPH.

**22. Informácia o výsledku vyhodnotenia ponúk**

Verejný obstarávateľ zašle v súlade s § 55 zákona o VO informáciu o výsledku vyhodnotenia ponúk a pristúpi k uzavretiu kúpnej zmluvy po uplynutí zákonom stanovených lehôt. Verejný obstarávateľ vyzve úspešného uchádzača na poskytnutie súčinnosti k podpisu zmluvy.

Uchádzač je povinný poskytnúť verejnému obstarávateľovi riadnu súčinnosť pre uzatvorenie zmluvy v súlade s § 56 zákona o VO. Obchodné podmienky sú obsiahnuté v kúpnej zmluve, ktorej návrh tvorí Príloha č. 4 týchto súťažných podkladov a táto bude aktualizovaná v konkrétnej výzve na predkladanie ponúk.

Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**23.Subdodávatelia**

Verejný obstarávateľ umožňuje využitie subdodávateľov.

**24. Záverečné ustanovenia**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.

**25.Prílohy**

Prílohami k týmto súťažným podkladom k výzve v rámci DNS sú:

Príloha č. 1 - Identifikácia uchádzača/skupiny dodávateľov

Príloha č. 2 - Opis predmetu zákazky k výzve v rámci DNS

Príloha č. 3 - Návrh na plnenie kritéria k výzve v rámci DNS

Príloha č. 4 - kúpna zmluva k výzve v rámci DNS

**Príloha č. 1 Identifikácia uchádzača/skupiny dodávateľov v rámci zriadeného DNS**

**Identifikácia uchádzača/skupiny dodávateľov v rámci zriadeného DNS**

**Záujemca:**

Obchodný názov:

Sídlo záujemcu:

IČO:

DIČ:

IČ DPH:

Štatutárny zástupca/

splnomocnená osoba:

Kontaktná osoba:

Tel/mobil:

Email:

(zhodná s adresou uvedenou pri registrácii do systému IS EVO)

Záujemca týmto predkladá ponuku v rámci zriadeného DNS na predmet zákazky:

„Nákup výpočtovej techniky a príslušenstva pre Ekonomickú univerzitu v Bratislave “.

Označenie súťaže: Nákup tlačiarní a s tým súvisiace služby

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

štatutárny zástupca záujemcu/ uchádzača

osoba splnomocnená štatutárnym zástupcom

**Príloha č. 2 Opis predmetu zákazky k výzve v rámci DNS**

**Predmetom zákazky je nákup tlačiarní a s tým súvisiace služby, ktorých podrobný opis je súčasťou tejto výzvy -** vo formáte XLSX.

Predmetom zákazky sú aj dopravné náklady na miesto dodania, ktorým je Ekonomická univerzita v Bratislave, Dolnozemská cesta č. 1, 852 35 Bratislava.

**Poznámka:**

1. V prípade, že vymedzenie predmetu zákazky, jeho opis alebo technické špecifikácie odkazujú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ umožňuje ekvivalentné špecifikácie. Ekvivalent však musí spĺňať minimálne verejným obstarávateľom stanovené minimálne technické parametre pre daný tovar.
2. Ak je uvedená farba jednotlivých tovarov a určený model ako napríklad/referenčný model tovarov v špecifikácii predmetu zákazky, tak je to uvedené len príkladmo/napríklad.
3. V technickej špecifikácii a podrobnej cenovej kalkulácii dodaného tovaru, ktorá bude prílohou č.1 kúpnej zmluvy musí byť uchádzačom tiež okrem iného uvedené:

výrobca, značka a model ponúkaného zariadenia.

### 

### Príloha č. 3 Návrh na plnenie kritéria

|  |  |  |  |  |
| --- | --- | --- | --- | --- |
| Uchádzač / skupina dodávateľov |  | | | |
|  |
| Kritérium na vyhodnotenie ponúk | Najnižšia cena | | | |
|  |
| Je uchádzač platiteľom DPH? | ÁNO\* | | | NIE |
|  | Navrhovaná cena v EUR bez DPH | | DPH v EUR | **Navrhovaná celková cena v EUR vrátane DPH - SÚŤAŽNÉ KRITÉRIUM** |
| **Celková cena za dodanie predmetu zákazky** |  | |  |  |
| Uchádzač uvedie pre kritérium kladný nenulový údaj, číslo s presnosťou na dve desatinné miesta (zaokrúhľuje sa matematicky). | | | | |
| V ........................., dňa ............... | | ......................................................................  meno a priezvisko, funkcia  podpis\*\* | | |
|  | |  | | |

\*nehodiace sa preškrtnúť

\*\*doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch

**Príloha č. 4 Kúpna zmluva**

**KÚPNA ZMLUVA**

**uzatvorená podľa § 409 a nasl. zákona č. 513/1991 Obchodného zákonníka v znení neskorších predpisov**

medzi zmluvnými stranami (ďalej len „zmluvné strany“):

# Článok I - Zmluvné strany

1. Kupujúci: Ekonomická univerzita v Bratislave

Dolnozemská cesta č. 1

852 35 Bratislava

Zastúpený: prof. Ing. Ferdinand Daňo, PhD., rektor

IČO: 00399 957

IČO pre DPH: SK2020879245

Bankové spojenie: Štátna pokladnica Bratislava

č. účtu: SK3981800000007000241447

SK9681800000007000241391

**(ďalej len „kupujúci“**)

2. Predávajúci : [obchodné meno spoločnosti podľa výpisu z OR]

[adresa sídla alebo miesto podnikania],

Zastúpený: [titul, meno, priezvisko a postavenie (napr. konateľ spoločnosti]

Osoby oprávnené konať vo veciach:

a) zmluvných [[titul, meno, priezvisko a postavenie]

b) technických [[titul, meno, priezvisko a postavenie]

IČO: [identifikačné číslo organizácie pridelené ŠÚ SR]

RČ DPH: [registračné číslo platiteľa DPH]

Bankové spojenie: [číslo účtu a kód banky]

Zapísaný v obchodnom registri:

Tel.: [tel. číslo osoby oprávnenej konať v zmluvných a v technických veciach]

E-mail: [e-mail, osoby oprávnenej konať v zmluvných a v technických veciach]

**(ďalej len „predávajúci“)**

# Článok II - Úvodné ustanovenia

1. Zmluvné strany uzatvárajú túto zmluvu ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na základe výsledku verejného obstarávania na predmet zákazky “Nákup tlačiarní a s tým súvisiace služby“ obstaranej prostredníctvom dynamického nákupného systému „Nákup výpočtovej techniky a príslušenstva pre Ekonomickú univerzitu v Bratislave“ zverejneného v Oznámení o v vyhlásení verejného obstarávania vo Vestníku verejného obstarávania č. 212/2021 zo dňa 16. 09. 2021 pod zn. 43267 - MUT.

# Článok III - Predmet plnenia zmluvy

* 1. Predmetom tejto kúpnej zmluvy je záväzok predávajúceho dodať predmet kúpy bližšie špecifikovaný v prílohe č. 1 (ďalej len „tovar“) a previesť na kupujúceho vlastnícke práva k tomuto tovaru a záväzok kupujúceho zaplatiť za dodanie tovaru cenu podľa čl. IV tejto zmluvy, úprava vzájomných práv a povinností zmluvných strán s tým súvisiacich, ako aj ďalších skutočností vyplývajúcich z tejto zmluvy.
  2. Predávajúci sa zaväzuje dodať kupujúcemu tovar v druhoch a počtoch uvedených v prílohe č. 1, ktorá je neoddeliteľnou súčasťou tejto zmluvy. Predávajúci podpisom na tejto zmluve vyhlasuje, že tovar spĺňa minimálne technické požiadavky uvedené v prílohe č. 1.

**Článok IV - Cena a platobné podmienky**

1. Cena za tovar je stanovená v súlade s ustanoveniami zákona č. 18/1996 Z. z. o cenách v znení neskorších predpisov. Podrobná cenová špecifikácia dodávaného tovaru je uvedená v prílohe č. 1. Zmluvné strany sa dohodli, že súčasťou ceny za tovar sú všetky náklady, ktoré predávajúcemu v súvislosti s plnením záväzku vzniknú, vrátane nákladov na dopravu.

2. Právo na zaplatenie ceny vzniká predávajúcemu riadnym splnením jeho záväzku dohodnutým spôsobom v mieste a termíne dodania v súlade čl. V tejto zmluvy.

3. Celková cena za predmet zmluvy je

Cena bez DPH =

DPH 20% =

**Cena spolu s DPH =**

(slovom: )

Položkový rozpočet celkovej ceny (ak je to relevantné ) je uvedený v Prílohe č.1 a je neoddeliteľnou súčasťou tejto zmluvy.

4. Po riadnom odovzdaní a prevzatí tovaru predávajúci vystaví kupujúcemu najneskôr do 10 dní odo dňa prevzatia predmetu zmluvy faktúru a odošle ju na adresu Ekonomická univerzita v Bratislave, Dolnozemská cesta č. 1, 852 35 Bratislava. Faktúra musí obsahovať všetky náležitosti v súlade so zákonom č. 222/2004 Z. z. o dani z pridanej hodnoty v znení neskorších predpisov. K faktúre je predávajúci povinný priložiť potvrdené preberacie protokoly podľa článku V. tejto zmluvy. Na dodanie tovaru kupujúci neposkytuje preddavok ani zálohovú platbu.

5. Platba bude realizovaná formou bezhotovostného platobného styku na základe daňového dokladu vystaveného predávajúcim, splatnosť ktorého je do 30 dní odo dňa jeho preukázateľného doručenia. Kupujúci je oprávnený vrátiť bez zaplatenia faktúru, ktorá je nesprávna, alebo neúplná, a to do dátumu jej splatnosti. Nová lehota splatnosti začína plynúť odo dňa doručenia opravenej faktúry.

1. Za účelom predchádzania akýchkoľvek pochybností zmluvné strany vyhlasujú, že v cene podľa bodu 3. tohto článku je zarátaná aj cena dopravy tovaru do miesta dodania, vyloženie tovaru na miesto určené kupujúcim, likvidácia odpadu, v cene sú zahrnuté všetky náklady predávajúceho a primeraný zisk. Dopravu do miesta dodania zabezpečuje predávajúci na vlastné náklady a nebezpečenstvo.

**Článok V – Miesto a spôsob dodania a dodacie podmienky**

1. Miesto dodania: Ekonomická univerzita v Bratislave, Dolnozemská cesta č. 1, 852 35 Bratislava.
2. Predávajúci sa zaväzuje dodať tovar v termíne najneskôr **do 30 dní odo dňa účinnosti zmluvy**. Ak predávajúci nedodá tovar do konca vyššie uvedenej dodacej lehoty, dostane sa do omeškania s plnením zmluvy.
3. Termín dodania tovaru je predávajúci povinný oznámiť e-mailom zodpovednej osobe kupujúceho najmenej 3 pracovné dni vopred. Zodpovedná osoba je oprávnená vykonať v mieste plnenia kontrolu úplnosti dodávaného tovaru a tovar následne prevziať.
4. Tovar je potrebné dodať aj s potvrdeným záručným listom, pokiaľ je k nemu tento doklad obvykle dodávaný a v  zmluve nebolo ustanovené inak, s návodom na obsluhu v slovenskom, alebo v českom jazyku a všetkými potrebnými inštalačnými médiami.
5. Kupujúci je oprávnený odmietnuť dodávku predmetu zmluvy v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebola dodržaná zmluvne dohodnutá špecifikácia tovaru alebo ak dodaný tovar vykazuje ďalšie vady a nedostatky, ktoré kupujúci nie je ochotný akceptovať ako vady a nedostatky odstrániteľné v lehote podľa návrhu predávajúceho. V takomto prípade sa považuje takáto dodávka za neuskutočnenú a predávajúci sa dostáva do omeškania.

**Článok VI – Kvalita tovaru a reklamácie**

* 1. Predávajúci je povinný dodať tovar v kvalite, druhu a množstve podľa prílohy č. 1. Tovar musí spĺňať všetky požadované parametre podľa technických podmienok schválených kupujúcim a spĺňať technické a právne normy.
  2. V prípade, ak predávajúci plní záväzok z tejto zmluvy prostredníctvom subdodávateľov, je povinný zabezpečiť a financovať všetky prípadné subdodávateľské práce a nesie za ne záruku v plnom rozsahu tak, ako keby plnil sám.
  3. Predávajúci nesie voči kupujúcemu zodpovednosť aj za škody spôsobené činnosťou svojich subdodávateľov, ako by ich spôsobil sám.

Predávajúci zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke a je povinný uviesť údaje o všetkých subdodávateľoch v čase uzatvorenia zmluvy v rozsahu podľa § 41 ods. (3) ZVO (meno a priezvisko, adresa pobytu, dátum narodenia) sú uvedené v prílohe č.2 k tejto zmluve. V zozname subdodávateľov predávajúci vyznačí tých subdodávateľov, ktorí majú povinnosť zapisovať sa do registra partnerov verejného sektora podľa zákona číslo 315/2016 Z.z. o registri partnerov verejného sektora a o zmene a doplnení niektorých zákonov. U subdodávateľov, ktorí majú povinnosť zapisovať sa do registra partnerov verejného sektora  uvedie, či sú zapísaní.

* 1. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je predávajúci povinný písomne informovať kupujúceho do piatich pracovných dní odo dňa uzatvorenia zmluvy so subdodávateľom, taktiež je predávajúci povinný oznámiť kupujúcemu akúkoľvek zmenu údajov o subdodávateľovi. Predávajúci môže vykonať zmenu subdodávateľa len ak takáto zmena nevyvolá zvýšenie ceny predmetu zmluvy, zmenu termínu dodania predmetu zmluvy a negatívne neovplyvní kvalitu predmetu zmluvy.
  2. Predávajúci ako aj každý subdodávateľ, ktorý má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
  3. Ak došlo k výmazu subdodávateľa z registra partnerov verejného sektora, je predávajúci povinný túto skutočnosť oznámiť kupujúcemu a zároveň nahradiť takéhoto subdodávateľa subdodávateľom, ktorý má povinnosť zapisovať sa do registra partnerov verejného sektora, a ktorý je v ňom zapísaný v zmysle § 11 zákona o verejnom obstarávaní.
  4. Predávajúci zodpovedá za vady, ktoré má tovar pri prevzatí kupujúcim a za vady, ktoré sa vyskytnú po prevzatí tovaru počas záručnej doby.
  5. Ak sa v priebehu záručnej doby prejaví akákoľvek vada, je predávajúci povinný začať jej odstraňovanie najneskôr do 24 hodín od jej nahlásenia kupujúcim a vzniknutú vadu odstrániť najneskôr do 15 dní odo dňa začatia odstraňovania vady predávajúcim.
  6. Predávajúci sa zaväzuje, že dodaný tovar, ktorý je predmetom plnenia je novovyrobený, doteraz nepoužívaný a zodpovedá požadovanej kvalite. Príslušné technické podmienky, alebo normy budú uvedené na doklade (záručnom liste) k tovaru, na ktorom bude uvedený mesiac a rok výroby.
  7. Predávajúci poskytuje kupujúcemu záruku za akosť predmetu plnenia. Tovar bude po záručnú dobu spôsobilý na použitie na obvyklý účel a zachová si obvyklé vlastnosti. Predávajúci poskytuje kupujúcemu záruku na tovar v záručnej dobe 24 mesiacov. Záručná doba začína plynúť dňom prevzatia tovaru kupujúcim podľa tejto zmluvy. Záručná doba nesmie byť kratšia ako záručná doba poskytnutá výrobcom alebo distribútorom tovaru.
  8. Kupujúci je povinný reklamáciu písomne oznámiť predávajúcemu na adresu sídla uvedenú v článku I. zmluvy, bez zbytočného odkladu po zistení vád, najneskôr do uplynutia dohodnutej záručnej doby. Predávajúci potvrdí kupujúcemu doručenie reklamácie. V prípade uplatnenia reklamácie zo strany kupujúceho záručná doba na tovar sa preruší a pokračuje po odstránení vady predávajúcim, pričom v prípade vymeneného tovaru alebo jeho časti začína znova plynúť nová záručná doba na vymenený tovar alebo vymenenú časť tovaru dňom prevzatia a odovzdania vymeneného tovaru alebo jeho časti bez vád.

Oznámenie o reklamácii musí obsahovať:

* číslo zmluvy, podľa ktorej bol tovar dodaný,
* číslo preberacieho protokolu alebo dodacieho listu,
* názov a označenie reklamovaného tovaru,
* popis vady.
  1. Nároky kupujúceho z vád budú uplatňované v súlade s ustanovením § 436 a nasl. Obchodného zákonníka v znení neskorších predpisov.

**Článok VII – Nadobudnutie vlastníckeho práva**

1. Kupujúci nadobudne vlastnícke právo k tovaru dňom jeho prevzatia a podpisom preberacieho protokolu alebo dodacieho listu.

**Článok VIII - Zmluvné pokuty a úroky z omeškania**

* 1. V prípade, že predávajúci nedodrží lehotu pre dodanie tovaru dohodnutú v tejto zmluve, môže si kupujúci uplatniť zmluvnú pokutu vo výške 0,05% z ceny tovaru za každý aj začatý deň omeškania. Základom pre výpočet zmluvnej pokuty sú ceny s DPH. V prípade, ak omeškanie predávajúceho trvá dlhšie ako 15 dní, považuje sa to za podstatné porušenie zmluvy s možnosťou kupujúceho od tejto zmluvy odstúpiť. Pre vylúčenie pochybností sa má za to, že omeškanie predávajúceho o viac ako 15 dní sa považuje za podstatné porušenie, pri ktorom kupujúci nemá záujem na splnení záväzku po uplynutí tejto doby.
  2. V prípade omeškania kupujúceho s úhradou faktúry má predávajúci nárok na úrok z omeškania vo výške 0,05% z neuhradenej sumy za každý deň omeškania. Základom pre výpočet sú ceny s DPH.
  3. Pre vylúčenie pochybností sa má za to, že uplatnením nároku na úhradu zmluvnej pokuty alebo úroku z omeškania nie je dotknutý nárok na náhradu škody. Nároky na úhradu zmluvných sankcií si oprávnená strana uplatní u druhej zmluvnej strany písomným podaním doručeným na adresu druhej zmluvnej strany uvedenej v záhlaví tejto zmluvy. Súčasťou podania je faktúra na nárokovanú sumu.
  4. Povinná zmluvná strana môže nárok rozporovať v lehote splatnosti sankčnej faktúry a vrátiť faktúru na dopracovanie alebo prepracovanie.

**Článok IX – Odstúpenie od zmluvy**

1. Od tejto zmluvy môže zmluvná strana odstúpiť, ak dôjde k podstatnému porušeniu zmluvných povinností druhou stranou. Odstúpenie od zmluvy musí byť druhej zmluvnej strane oznámené písomne, inak je neplatné. V odstúpení musí byť uvedený dôvod, pre ktorý zmluvná strana od zmluvy odstupuje. Podstatným porušením zmluvy sa na účely tohto bodu zmluvy rozumie:

1. porušenie povinností predávajúceho podľa čl.III bod 2 tejto zmluvy,
2. porušenie povinností predávajúceho podľa čl. V bod 2 tejto zmluvy,
3. porušenie povinností predávajúceho podľa čl. VI bod 1, 8 a 9 tejto zmluvy,
4. porušenie povinností kupujúceho podľa čl. IV bod 5 tejto zmluvy.

2. Odstúpenie je účinné dňom, kedy bolo oznámenie o odstúpení doručené druhej zmluvnej strane.

**Článok X - Záverečné ustanovenia**

* 1. Zmluva môže byť zmenená len písomnými dodatkami v súlade s § 18 zákona o verejnom obstarávaní podpísanými oprávnenými zástupcami zmluvných strán.
  2. Pokiaľ v zmluve nie je dohodnuté inak, platia pre zmluvný vzťah ňou založený, príslušné ustanovenia Obchodného zákonníka v znení neskorších predpisov.
  3. Písomnosti týkajúce sa zmluvy sa zasielajú na adresu sídla, alebo inú adresu kupujúceho, uvedenú v záhlaví tejto zmluvy, resp. na inú adresu, ktorú zmluvná strana následne preukázateľne oznámi druhej zmluvnej strane. Písomnosti sa považujú za doručené tretí pracovný deň po dni odoslania na poštovú prepravu, alebo v deň odoslania e-mailovej správy, a to v oboch prípadoch aj vtedy, ak sa adresát o písomnosti nedozvedel.
  4. Všetky body tejto zmluvy je potrebné vykladať vo vzájomnej súvislosti. Zmluvné strany súhlasia s tým, že prípadné organizačné zmeny na strane kupujúceho nie sú zmenami podliehajúcimi súhlasu zmluvných strán, nevyžaduje sa ani ich oznámenie druhej zmluvnej strane a nebudú predmetom dodatku k zmluve. Takúto zmenu je však kupujúci povinný oznámiť bezodkladne predávajúcemu na jeho e-mailovú adresu.
  5. Zmluva nadobúda platnosť dňom podpisu zmluvy oprávnenými zástupcami zmluvných strán a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občianskeho zákonníka v znení neskorších predpisov.
  6. Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám v znení neskorších predpisov.
  7. Prílohy:

Príloha č. 1: Technická špecifikácia a podrobná cenová kalkulácia dodaného tovaru

Príloha č. 2: Zoznam subdodávateľov

V........................., dňa................ V Bratislave, dňa ..............................

prof. Ing. Ferdinand Daňo, PhD.

rektor EU v BA